cyanic-selkie/wikianc huggingface dataset:
Richard Feynman
Tidlig karriere: Cornell University
Samtidig med dette ble det gjort nye, presise målinger innen atomfysikk. Det var mulig på grunn av all den nye elektronikken som var utviklet under den siste verdenskrigen. De nye resultatene ga verdier for spektrallinjene i hydrogenatomet som ikke kunne forklares ved hjelp av datidens kvanteteori. Den største effekten ble ganske raskt forklart av Bethe, mens Schwinger påviste at noen av de nye målingene skyldes at de magnetiske egenskapene til elektronet ikke var helt korrekt gitt ved Dirac-ligningen alene. Feynman så med en gang at disse beregningene kunne gjøres mye mer forståelige ved hjelp av hans egen teori utviklet i doktorgradsavhandlingen. Derfor gikk han i gang med å få publisert denne som nå kalles kvanteelektrodynamikk, ofte forkortet til QED. En av de viktigste egenskapene den har, er at den automatisk tilfredsstiller relativitetsteorien, noe som ikke var så lett å få til tidligere. Det var også disse arbeidene som senere skulle gi han Nobel-prisen.
Hans Feynman-diagram er et bokføringsverktøy som hjelper til å stille opp og utregne vekselvirkninger mellom elementærpartikler i romtid. Dette verktøyet tillot ham, og senere andre, å arbeide med konsepter som ville ha vært mindre tilgjengelige uten, slik som reversibilitet av tid og andre fundamentale prosesser. Disse diagrammene er senere også blitt viktige i strengteori hvor deres  verdens-linjer er blitt til rør. Feynmans mentale bilde av disse diagrammene startet med biljardkule-tilnærmelsen da man til å begynne med kunne tenke på vekselvirkningene som slike kollisjoner.
At hans arbeid skulle bli av stor betydning for forskning i andre felt, gjorde at han ikke ble overrasket da han ble tilbudt professorater ved konkurrerende institusjoner. Blant disse var Princeton Institute for Advanced Study i New Jersey hvor blant andre Albert Einstein arbeidet. Feynman avviste tilbudet han fikk med begrunnelsen at der ikke var noen undervisningsplikt. Han oppfattet studenter som en kilde til inspirasjon, og de ga han trøst i uproduktive perioder. Hvis han ikke kunne være kreativ, kunne han i det minste undervise. Med dette for øye valgte han til slutt å akseptere en stilling ved California Institute of Technology (Caltech) i Pasadena, California.
Årene på Caltech
Feynman kalles til tider for «Den Store Forklarer». Og han var meget omhyggelig med å forklare forskjellige emner for sine studenter og andre interesserte. I stedet for å gjøre et emne uforståelig gjennom høytflyvende forelesninger, ville han gjøre stoffet tilgjengelig for flest mulig andre. Hans prinsipp var at hvis han ikke kunne lage en forelesning om et emne for førsteårsstuderende, så hadde han ikke forstått det. Klar tenkning og klar fremleggelse var fundamentale forutsetninger for hans oppmerksomhet.
I tillegg til sin forskning innen kvanteelektrodynamikk, bidro Feynman i sin tid på Caltech med flere fundamentale bidrag til moderne fysikk::
Feynman kjente godt til egenskapene til kvarkene da disse enda mer fundamentale elementærpartikler var blitt foreslått ved Caltech av hans to kollegaer Murray Gell-Mann og George Zweig, uavhengig av hverandre noen år tidligere. Feynman hadde til og med vært veileder for Zweig da han hadde foreslått dette som student. Men han var ikke overbevist om at disse nye partiklene virkelig fantes. Samtidig med utviklingen av parton-modellen gikk derfor Feynman, sammen med to av sine studenter, igang med å utvikle en ny, relativistisk modell for kvarkene og deretter sammenligne resultatene med alle tilgjengelige data på den tiden. Resultatene var så gode at han ble overbevist om at kvarkene var virkelige partikler. Han var derfor ikke overrasket da dette også ble bekreftet i eksperimentene ved Stanford.
På Caltech ble Feynman bedt om å livne opp undervisningen av bachelorstuderende. Resultatet av å ha viet tre år til oppgaven var en rekke forelesninger, som senere ble til de berømte The Feynman Lectures on Physics, som er en av hovedgrunnene til at Feynman ennå betraktes av de fleste fysikere som en av de største lærere i fysikk noensinne. Feynman vant senere Ørsted-medaljen for undervisning, noe han virket meget stolt av. Hans studenter konkurrerte intenst om hans oppmerksomhet; en gang ble han vekket da en student hadde løst et problem og levert det i brevsprekken på hans privatadresse. Da Feynman så studenten snike seg bort over gressplenen, kunne han ikke legge seg til å sove igjen, og leste studentens løsning. Ved frokosten neste dag ble han avbrutt av en annen triumferende student, men Feynman måtte bedrøve denne studenten med at han kom for sent.
I et sabbatår vendte han tilbake til Newtons Principia for å studere den på ny. Det han lærte av Newton ga han videre til studentene sine, som for eksempel Newtons forsøk på å forklare diffraksjon. Overalt hvor han var, gikk han imot utenatslære og andre undervisningsmetoder, som la vekt på form fremfor funksjon, fra en konferanse om undervisning i Brasil til et statlig utvalg omkring valg av undervisningsbøker i skolene.
Feynman var en entusiastisk formidler av fysikk i både bøker og forelesninger, blant annet i en banebrytende forelesning om nanoteknologi med tittelen There's Plenty of Room at the Bottom. Feynman utlovet premier på 1000 dollar til to av hans utfordringer innenfor nanoteknologi. Han var også en av de første vitenskapsmenn, som innså mulighetene i kvantedatamaskiner. Mange av hans forelesninger og andre taler ble til bøker som The Character of Physical Law og QED: The Strange Theory of Light and Matter. Han gav forelesninger som hans studenter skrev ned og som deretter ble gitt ut i bokform, slik som Statistical Mechanics og Lectures on Gravity. The Feynman Lectures on Physics krevde to fysikere, Robert B. Leighton og Matthew Sands som redaktører på heltid i flere år. Selv om de ikke ble brukt av noen universiteter som lærebøker, er bøkene stadig bestselgere, fordi de formidler en dyp forståelse om fysikk.
Personlig liv
Feynmans første kone Arline Greenbaum døde mens han arbeidet på Manhattanprosjektet. Han giftet seg igjen med Mary Louise Bell fra Neodesha, Kansas, i juni 1952; ekteskapet ble en kort fiasko. Noe senere giftet han seg med Gweneth Howarth fra England som delte hans livsglede. I tillegg til deres hjem i Altadena, California, hadde de en strandvilla i Baja California. De var gift resten av livet, og fikk en sønn, Carl, og adopterte en datter, Michelle.
Feynman hadde stor suksess med å undervise Carl ved hjelp av diskusjoner om maur og marsmenn som et verktøy for å få et perspektiv på forskjellige problemer og emner. Til hans overraskelse virket ikke de samme undervisningsverktøyene på Michelle. Matematikk var en felles interesse for far og sønn, og de gikk begge inn i databransjen som konsulenter.
Jet Propulsion Laboratory brukte Feynman som beregningskonsulent under kritiske oppdrag. En kollega beskrev Feynman som en slags Don Quijote ved sitt skrivebord, i stedet for en computer, klar til å kjempe mot vindmøllene.
Ifølge Feynmans kollega, professor Steven Frautschi, var Feynman den eneste personen i Altadena-området som kjøpte en oversvømmelsesforsikring etter en omfattende brann i 1978. Han forutså riktig nok at ildens ødeleggelser ville føre til erosjon av jorden, med jordskred og oversvømmelser til følge. Oversvømmelsen kom i 1979 etter kraftig regn om vinteren, og ødela mange hus i området.
Feynman reiste en del, blant annet til Brasil, og sent i livet planla han å besøke den obskure russiske republikken Tuva, en drøm som på grunn av den kalde krigens byråkratiske problemer aldri ble realisert. I denne perioden oppdaget han at han hadde kreft, men takket være kirurgiske inngrep kunne han holde sykdommen i sjakk.
Feynman arbeidet ikke kun med fysikk; han hadde en stor krets av venner fra alle livets avkroker, blant annet kunst. Han begynte på et tidspunkt å male og hadde en viss suksess under pseudonymet «Ofey», som kulminerte i en utstilling dedikert til hans arbeide. Han lærte å spille på trommer (frigideira) i tilstrekkelig god samba-stil i Brasil, ved utholdenhet og øvelse, og deltok i en samba-«skole». Disse interesser gav ham ry for å være eksentriker.
Feynman hadde et meget frisinnet syn på seksualitet, og var ikke redd for å innrømme det. I Surely You're Joking, Mr. Feynman!, forteller han, hvordan han moret seg på bordeller og strippeklubber, og tegnet en dekorasjon til en massasjeklinikk. Han har dessuten uttalt at han har vært cannabisbruker og har eksperimentert med LSD. Feynman likte også å sykle og å bli intervjuet.
Feynmans senere år
Feynman ble bedt om å være med i presidentens Rogers-kommisjon, som undersøkte Challenger-ulykken i 1986. Han fikk ledetråder fra en kilde med intern informasjon, og viste med en enkel demonstrasjon på TV hvilken avgjørende rolle boosterrakettennes O-ring fleksible gassforseglinger spilte, kun ved å bruke et glass isvann og en prøve av O-ring-materialet. Hans oppfattelse av årsaken til ulykken var forskjellig fra den offisielle, og han var langt mer kritisk overfor måten ledelsen ignorerte ingeniørenes bekymringer. Etter et omfattende lobbyarbeide ble Feynmans minoritetsuttalelse vedlagt som et appendiks til den offisielle rapporten. I boken What Do You Care What Other People Think? kan man finne historier fra Feynmans arbeide i undersøkelseskommisjonen. Hans evner som ingeniør speiles i hans estimat av påliteligheten av romfergene (98%), som dessverre avspeiles i de to ulykkene ut av romfergens omkring 100 oppskytninger frem til 2003.
Hans kreftsykdom blusset opp igjen i 1987, og Feynman ble innlagt på sykehuset et år senere. Komplikasjoner fra de kirurgiske inngrepene forverret hans tilstand, og Feynman besluttet å dø med verdighet og ikke motta videre behandling. Han døde 15. februar 1988. Hans siste ord skal visstnok ha vært: «Jeg ville hatet å dø to ganger. Det er så kjedelig» («I'd hate to die twice. It's so boring.»).
Æresbevisninger til minne om Feynman
Feynman ble minnet med et amerikansk erindringsfrimerke i 2005 som en av fire amerikanske vitenskapsmenn i et frimerkesett sammen med Barbara McClintock, Josiah Willard Gibbs og John von Neumann. Settet med selvklebende 37 cent frimerker ble gjort tilgjengelig 4. mai 2005 i ark med 20 frimerker med fem frimerker for hver person. Feynmans frimerke, tonet i stil med et gammelt fotografi, viser et fotografi av Feynman i 30-årene samt åtte små Feynman-diagrammer.
Verk av Feynman
The Feynman Lectures on Physics er kanskje hans mest tilgjengelige verk for enhver som er interessert i fysikk. De ble til under forelesninger for bachelorstudenter i 1962. Etterhvert som ryktet om forelesningenes tilgjengelighet spredte seg, begynte en lang rekke profesjonelle fysikere å dukke opp til dem. En profesjonell fysiker, Robert B. Leighton, redigerte dem om til bokform. Verket har bestått, og er anvendelig selv i dag.
Verk om Feynman
Det finnes flere dokumentarer med og om Feynman, alle produsert i England for BBCs Horizon-program, og vist i USA på PBSs Nova:
En film om Feynmans liv med tittelen Infinity og med Matthew Broderick i hovedrollen ble produsert i 1996. Filmen fokuserer på Feynmans forhold til sin første kone, Arline, med hans arbeide på Manhattanprosjektet som bakgrunn for filmen, som hovedsakelig var en kjærlighetshistorie. Filmen fikk blandede anmeldelser, og klarte seg dårlig på kino.
Endelig ble Feynmans person spilt av Alan Alda i et skuespill med tittelen QED i 2001. Stykket var stort sett et en-manns show, med kun korte passasjer med andre personer, og avbildet Feynman i sitt kontor på Caltech. Skuespillet dekket mange av historiene og anekdotene fra Surely You're Joking, Mr. Feynman! og What Do You Care What Other People Think?
Gustav Johnsen
Gustav Adolf Johnsen (født 12. november 1876 i Bodø, død 7. september 1967 i Stjørdal) var en norsk bakermester og politiker (V). Han var Stjørdals ordfører 1935–1937.
Han vokste opp i Bodø som sønn av en skreddermester. Han flyttet til Stjørdalshalsen like før år 1900 for å gå i lære hos baker Konrad Alstad. Han giftet seg i 1900 med Anna Sofie Sehm fra Levanger. I 1900 etablerte han baker- og konditorforretningen G. Johnsen i leide lokaler hos baker Sigurd Larsen. Forretningen fikk egne lokaler to år senere. I midten av 1920-årene ble virksomheten utvidet til å omfatte Johnsens Kolonial, hvor ektefellen omsatte kolonialvarer. Både baker- og konditorforretningen og kolonialforretningen ble overdratt til ekteparet Johnsens sønner i 1943.
Johnsen var en vidkjent tillitsvalgt i IOGT, og representerte Avholdspartiet i Stjørdal herredsstyre 1911–1913. Johnsen var senere medlem av Stjørdal herredsstyre for Venstre 1920–1922, for Halsens liste 1926–1928 og for Venstre 1935–1937, i den siste perioden som ordfører. Han var sterkt engasjert i byutviklingen på Stjørdalshalsen, og lyktes i å bygge ut vannverket og havneanlegget og redusere herredets gjeld.
Akrylnitril-butadien-styren
Akrylnitril-butadien-styren, ofte kalt ABS-plast, er en type termoplast.
ABS-plast er – sammen med PLA (polymelkesyre) – en type plast som blir brukt som filament i mindre 3D-printere. ABS-plast er petroleumsbasert, mens PLA er basert på stivelse.
The Boy Least Likely To
The Boy Least Likely To er en britisk duo bestående av Pete Hobbs og Jof Owen som spiller indiepop. De debuterte i 2005 med albumet The Best Party Ever på sitt eget plateselskap. Albumet, som hovedsakelig handler om redselen for å vokse opp, slo først gjennom i USA, med blant annet meget god kritikk på musikknettstedet Pitchfork.
Bandnavnet spiller på tittelen til sangen «Girl Least Likely To» av Morrissey.
Cabhlach na hÉireann
Cabhlach na hÉireann eller Irish Naval Service er Irlands marine og den ene av tre grener i det irske forsvaret. Dens hovedbase er i Haulbowline i grevskapet Cork. Den ble opprettet i 1923, etter at den anglo-irske traktat gav Den irske fristaten ansvar for overvåking av sjøfarten til Irland.
Alle fartøyer i marinens tjeneste har tradisjonelle irske kvinnenavn, hentet fra historie og mytologi. Prefikset LÉ står for Long Éireannach, som er irsk for irsk skip.
Dyrevernnemnd
Ei dyrevernnemnd er et statlig oppnevnt organ som skal arbeide for at dyrevernloven etterleves. Nemndas medlemmer oppnevnes av Mattilsynets regiondirektører etter at kommunen har foreslått personer. Tilsynets distriktskontorer har sekretariatsansvar for nemndene, som skal gi veiledning, pålegge nødvendige tiltak og har om nødvendig mulighet til å pålegge at dyreholdet skal opphøre.
I dag har Norge 120 nemnder, som dekker alle kommuner. For å kunne bli medlem av ei nemnd kreves kunnskap om dyrehold og interesse for dyrevern, samt at man er motivert for å påta seg oppgaven. Både nemndene og Mattilsynets distriktskontor fører tilsyn etter dyrevernloven.
Grammoptera ruficornis
Grammoptera ruficornis er en liten bille som tilhører familien trebukker (Cerambycidae). I Norge er den nokså vanlig langs kysten av Østlandet og Sørlandet og er også funnet på Vestlandet.
Utseende
En liten (3–7 mm), mørkbrun, slank trebukk. Antennene er nesten så lange som kroppen og hvert ledd er gulrødt med svart spiss, slik skiller den seg fra den sjeldnere Grammoptera ustulata som har mørke antenner. Hodet er nokså bredt med rundede tinninger og kraftig innsnørt hals. Pronotum er noe lengre enn bredt, klokkeformet sett ovenfra, med bakhjørnene trukket ut til korte, spisse pigger. Dekkvingene er til sammen bare litt bredere enn pronotum, parallellsidige, mørkbrune, grovt og tett punkterte. Beina er slanke, lårene er gulrøde innerst, resten av beina er mørke. Larven er opptil 11 millimeter lang, med tre par korte bein, spredte, korte hår på bakkroppen.
Levevis
Larvene utvikler seg i døde grener av løvtrær, kanskje særlig eik, men den kan også utnytte ganske små stammer, for eksempel på bergflette og vier-arter. Larveutviklingen tar trolig ett år. De voksne billene kan finnes i mai-juni, gjerne på hvite blomster.
Jutsu
Ninjutsu refererer til kampsport innenfor japanske tegneserier. Navnet betyr «Ninjaenes kunst», og er evnene ninjaene i Naruto kan utøve ved hjelp av Chakra. Ninjutsu kan være elementbaserte, av De Fem Grunnelementene, som er: Jord/Doton, Ild/Katon, Luft/Fuuton, Vann/Suiton og Elektrisitet/Raiton, eller Kombinasjonselementer som Is/Hyouton, blanding av Vann/Suiton og Vind/Fuuton, eller Tre/Mokuton, blanding av Jord/Doton og Vann/Suiton, eller tilhøre ingen elementer (byttetekkniken,kloneteknikk) og mengden Chakra som trengs for å bruke dem avhenger av elementene de består av. For å forme chakraet man skal bruke må man bruke håndsegl som alle har navn som stammer fra det kinesiske horoskopet, slik som Ape, Tiger og Hane.
Genjutsu
Genjutsu, som betyr «Illusjonskunst» påvirker ikke mennesker fysisk, slik som Ninjutsu, men påvirker dem psykisk. De kan gjøre alt fra å få dem til å bryte sammen i hikstende gråt, begå selvmord, og stivne av innbildt skrekk. Genjutsu kan avbrytes på mange måter. Blir den som er utsatt for Genjutsu eller den som bruker den skadet mens det pågår, avbrytes Genjutsuen. Den som er utsatt for Genjutsu kan også stoppe Chakraen sin for en liten stund, for så å konsentrere den i hodet for å avbryte Genjutsuen. Ellers kan en annen utenfor Genjutsuen desarmere Genjutsuen for den som er fanget i den.
Taijutsu
Taijutsu er kampsport og deles i tre grupper Goken, Juuken og Suiken. Til Goken trenger man bare smidighet og styrke. Goken betyr «Den rasende knyttneve». Men i noen tilfeller kan man konsentrere Chakraen sin forskjellige steder, f. eks. Sakura konsentrerer Chakraen sin i nevene og får dermed mer kraft i slagene sine. I andre tilfeller kan man konsentrere Chakraen sin i føttene for å bevege seg raskere. Hyuga-klanen kan konsentrere Chakraen sin i håndflatene, og når slagene treffer, tvinger de Chakraen sin inn i motstanderens kropp hvor den gjør stor skade på motstanderens Keirakukei som er Chakra-sirkulasjonssystemet. Denne formen for Taijutsu kalles Juuken, som betyr «Den milde knyttneve».
Dojutsu
Dojutsu er øyeteknikker som Sharingan, Byakugan og Mangekyou Sharingan. Sharingan har tre rangeringer: Nivå 1, nivå 2 og nivå 3. I første nivå kan Sharingan gjette motstanderens bevegelser før han/hun beveger seg. Nivå 2 Sharingan kan også gjette motstanderens bevegelser før han/hun gjør dem, men kan også kopiere og bruke en teknikk man har sett en annen bruke. Nivå 3 Sharingan kan gjette motstanderens bevegelser, kopiere teknikker og se motstanderen man fokuserer på som om han/hun beveger seg i sakte film. Sharingan utvikler seg etter hvert som man bruker det, og er Uchiha-klanens Kekkei genkai.
Byakugan kan se gjennom motstanderen, se motstanderens Keirakukei og et ekstremt sterkt Byakugan kan se motstanderens Tankesu-punktene som leder Chakraen gjennom kroppen. Byakugan er Hyuga-klanens Kekkei-genkai. Mangekyo Sharingan er en form for Sharingan som kan fås gjennom at en Sharingan-bruker dreper sin beste venn. Mangekyo Sharingan kan brukes til å lage en alternativ dimensjon hvor et sekund kan føles som et år, og brukes som omtrent en torturmetode hvor alle som ser inn i Mangekyou Sharingan blir fanget i denne dimensjonen. Men, Mangekyo Sharingan er veldig risikabelt, bruker mye Chakra og brukeren risikerer å ødelegge øynene sine.
Mangekyo Sharingan
Mangekyo Sharingan (Kaleidoskop Speiløye) er det høyeste nivået av den avanserte blodslinje-jutsuen Sharingan i animeserien Naruto og er fryktet av alle. Det kan brukes som ninjutsu eller genjutsu. Man kjenner bare til fem bruker av Mangekyo Sharingan, Uchiha Itachi, Hatake Kakashi, Uchiha Sasuke, Uchiha Madara og Tobi.
Alle tre teknikkene krever store mengder chakra, i tillegg til at de forårsaker brukeren til å blø fra øynene hvis han/hun holder på for lenge. Hvis brukeren bruker disse teknikkene alt for mye, vil synet hans/hennes sløres. Dette har skjedd med Uchiha Sasuke, og Uchiha Madara mistet synet helt, men hvis brukeren har et perfekt Sharingan fjernes denne risken. Et perfekt Sharingan dannes ved at brukeren implanterer sin brors/søsters Sharingan sammen med sine egne. De eneste som er kjent for å ha perfekte Sharingan er Uchiha Madara, Uchiha Sasuke og Tobi.
Wilfrid Fox Napier
Wilfrid Fox Napier (født 8. mars 1941 i Swartberg, Sør-Afrika) er en av Den katolske kirkes kardinaler. Han er emeritert erkebiskop av Durban.
Prest
Wilfried Napier ble presteviet av biskop John Evangelist McBride den 25 juli 1970. Etter prestevielsen i 1970 lærte han seg xhosa og arbeidet som sjelesørger i Lusikisiki og Tabankulu.
Apostolisk administrator, biskop, erkebiskop
Fra 1978 til 1980 var han apostolisk administrator og fra 1980 til 1994 biskop av bispedømmet Kokstad. Bispeutnevnelsen til Kokstad fant sted 29. november 1980 og bispevielsen 28. februar året etter, foretatt av erkebiskopen av Durban, Denis Eugene Hurley og medkonsekratorene hjelpebiskop Dominic Joseph Chwane Khumalo (Durban) og biskop Andrew Zolile T. Brook av Umtata.
Den 29. mars 1992 ble han utnevnt til erkebiskop av Durban, og senere (1. august 1994) ddessuten til apostolisk asministrator av Umzimkulu.
I denne perioden var han i syv år president for den sørafrikanske bispekonferanse, en periode som sammenfalt med overgangen fra apartheid til demokrati. I 1992 ble han av pave Johannes Paul II utnevnt til erkebiskop av Durban og apostolisk administrator av Umzimkulu.
Han ble kardinal i 2001.
Episkopalgenealogi
Hans episkopalgenealogi er:
Doug Clifford
Douglas Raymond «Cosmo» Clifford (født 24. april 1945 i Palo Alto i California, USA) er en amerikansk trommeslager, mest kjent som trommeslager i Creedence Clearwater Revival i perioden 1967–1972, hvor han også til tider spilte bassgitar.
På 1990-tallet startet han sammen med CCRs tidligere bassist Stu Cook Creedence Clearwater Revisited, en slags fortsettelse.
Bjarne Øen
Adolf Bjarne Øen (født 6. november 1898 i Kristiania, død 20. september 1994 i Oslo) var en norsk offiser før, under og etter andre verdenskrig. Øen var sjef for forsvarsstaben fra 1957 til 1963, siste år med tittel som forsvarssjef. Fra 1958 til 1959 var han formann for NATOs militærkomité.
Øen ble uteksaminert fra Krigsskolen i 1920. Året etter var han ved den Militære Høiskole, ved artillerilinjen. Øen var i 1923-1924 elev ved Hærens flyveskole, der han fortsatte som instruktør til 1925. Han forlot Forsvaret en tid og reiste til USA, der han så på produksjon og bruk av fallskjermer. Etterhvert ble fallskjermer tatt i bruk som redningsutstyr i begge flyvåpnene på bakgrunn av anbefalinger fra Øen.
Felttoget i Norge i 1940
Da andre verdenskrig brøt ut, var kaptein Øen lufthavnsjef på nyåpnede Fornebu flyplass utenfor Oslo. Da det ble klart at Norge var under angrep bega Øen seg til sitt mobiliseringssted, Kjeller flyplass. Der var alle flyene allerede evakuert, så Øen reiste videre nordover og sluttet seg til luftforsvarsstaben som da befant seg ved Mjøsa. Den 14. april 1940 ble han utnevnt til midlertidig sjef (generalinspektør) for Hærens flyvåpen.
Mot slutten av kampene i Sør-Norge ledet Øen en gruppe flygere som forlot Norge om bord på MK «Sjøgutten» som gikk ut fra Herøy 6. mai 1940. Tillatelse til å forlate landet var gitt av general Ruge. Hensikten var å skaffe fly til kampene i Nord-Norge i Storbritannia. Da det ble klart at Nord-Norge ville falle før fly var skaffet til veie, fikk Øen nye ordre. Han skulle nå finne et egnet sted for en flyskole for trening av norske flyvere i utlendighet. Han hadde drøftinger med britiske og franske myndigheter om egnede steder, men valget falt til slutt på Canada. Flyvåpnenes treningsleir (FTL) ble åpnet 10. november 1940, med major Øen som første sjef.
Da Ole Reistad ankom leiren i 1941, ble han overlatt kommandoen, og Øen reiste tilbake til London. Der opprettet regjeringen Flyvåpnenes Felleskommando (FFK). Hjalmar Riiser-Larsen ble beordret som sjef, Øen ble stabssjef.
I februar 1942 ble Øen, som da var blitt oberstløytnant, beordret til sjef for Forsvarets overkommandos «fjerde kontor», FO IV. Som sjef for kontoret hadde Øen ansvaret for operasjoner i Norge. I januar 1945 foretok han en inspeksjonsreise i Norge via Sverige over Milorgs Nøtterøyrute. I tillegg til konferanser i Oslo inspiserte han også en base i Vassfaret.
Etter krigen overtok generalløytnant Øen stillingen som sjef for Luftforsvaret etter Riiser-Larsen. Denne stillingen hadde han i fem år, til han ble beordret til SHAPE. Etter dette var han i tre år direktør ved Forsvarets høgskole, før han til slutt ble sjef for Forsvarsstaben i 1957. Sjefen for Forsvarsstaben var i praksis forsvarssjef, og i 1963 ble det også hans tittel.
Utmerkelser
Bjarne Øen fikk i 1929 Kongens fortjenstmedalje i gull for en hendelse i et av Hærens Fokker-fly. På en flytur med to passasjerer kom flyet i brann. Øen hadde fallskjerm, i motsetning til passasjerene, men valgte likevel å lande flyet. Passasjerene kom heldig fra flyturen, men løytnant Øen tilbragte flere måneder på sykehus med brannskader.
Bjarne Øen ble utnevnt til Kommandør med stjerne av St. Olavs Orden, og hedret med Order of the British Empire, Defence Medal, kommandør av Den islandske falkeorden, storkors av Sverdordenen, Legion of Merit, kommandør av Æreslegionen, storkors av Siams Kroneorden.
På Øens ansattkort i Krigsdekorasjonskanselliet er noen av ovennevnte utmerkelser nevnt med en annen grad. I tillegg er franske Croix de Guerre nevnt her.
Utmerkelsene er også basert på et fotografi av Øen gjengitt i Kjevik Posten (ekstra nummer) fra 1983. Det ser også ut til at Øen har båndstripen til britiske Defence Medal, men denne var egentlig ikke godkjent å bære for Luftforsvarets personell, i følge etterkrigstidens reglement. Øen er nevnt som mottaker av samme medalje i boken Hvem er Hvem, i utgavene 1955 og 1973, hvor Haakon VIIs 100-årsmedalje er oppført i sistnevnte.
Shattered Glass
Shattered Glass er en amerikansk-kanadisk film av Billy Ray fra 2003 som bygger på den såkalte «Glass-skandalen» fra 1998, da det ble avslørt at den unge journalisten Stephen Glass i det anerkjente ukemagasinet The New Republic hadde fabrikkert mange av artiklene sine.
Sammendrag
Stephen Glass (spilt av Hayden Christensen) er reporter for The New Republic. Hans redaktør Michael Kelly (spilt av Hank Azaria) er høyt respektert av magasinets unge ansatte. Når David Keene (den gang styreleder for American Conservative Union) stiller spørsmål ved en av Glass sine beskrivelser støtter Kelly sin reporter når Glass innrømmer en feil, men Glass påstår at resten av artikkelen er sant.
Kelly får sparken etter at han krangler med sjefen Marty Peretz i et ikke-relatert spørsmål, og journalist Charles "Chuck" Lane (spilt av Peter Sarsgaard) blir forfremmet for å erstatte Kelly. Magasinet publiserer en underholdende historie, skrevet av Stephen Glass, med tittelen "Hack Heaven" som handler om Ian Restil. En tenåring og hacker som fikk en lukrativ jobb hos programvareselskapet Jukt Micronics etter å ha hacket seg inn i datasystemet deres. Etter at artikkelen blir publisert, begynner reporter Adam Penenberg fra ett annet magasin å undersøke denne historien. Penenberg klarer ikke å avdekke noe bevis som støtter Glass sin historie. Lane blir mistenksom når Glass ikke kan oppgi noen kilder til artikkelen.
De få konkrete bevisene Glass kommer med viser seg å være et amatør-messig nettsted som skal representere Jukt Micronics, og et telefonnummer til Palo Alto der alle samtalene går direkte til en telefonsvarer. Adam Penenberg og hans kollega Andy Fox klarer ikke finne noe bevis på at bedriften Jukt Micronics eller noen av menneskene i Glass sin histore faktisk eksisterer. De klarer verken å finne noen hacker ved navn Ian Restil, eller noen ansatte ved Jukt Micronics. Lane og Glass kjører til et konferanse-senter der hacker-stevnet visstnok skal ha funnet sted. Når Lane ber en sikkerhetsvakt om hjelp, får han vite at konferanse-senteret ikke var åpen den dagen Glass påstår at han var der. Lane oppdager også at en restaurant, der hackerne fra artikkelen til Glass, visst nok skal ha spist middag etterpå. Men restauranten stenger veldig tidlig på ettermiddagen.
Etter å ha forsøkt å forsvare seg selv, innrømmer Glass endelig til Lane at han faktisk ikke var tilstede ved noe hacker-stevne. Men han stolte på annenhånds-kilder og artikler skrevet av andre tidsskrifter for informasjon, men han lot som om han var der selv for å gi artikkelen et bedre perspektiv. Lane blir rasende, og suspenderer Glass. Dette gir ham problemer med flere andre unge reportere i magasinet som var venner med Glass. Enkelte ansatte blir så sinte på Lane, at de vurderer å slutte i magasinet. Når en medarbeider kontakter Lane og uttrykker bekymring for Glass sin sinnstilstand, nevner han at Glass har en bror bosatt i Palo Alto. Lane innser at broren til Glass må ha posert som en ansatt ved Jukt Micronics, når Lane tidligere undersøkte "Hack Heaven" artikkelen til Glass.
Dagen etter bemerker en ansatt at alle disse problemene kunne ha blitt avverget hvis historiene fra Glass hadde krevd fotografier, noe som Lane hadde argumentert mot å ta inn i magasinet. Lane oppdager at hele personalet har skrevet en unnskyldning til leserne deres. Senere, på et møte sammen med Lane og en advokat innrømmer Glass at 27 av de 41 artiklene han skrev for The New Republic var helt eller delvis fabrikert.
Max Mikael Manus
Manus ble cand. philol. i 1977 med hovedoppgave om Doktor Faustus (Thomas Mann). Han er sønn av Tikken og Max Manus. 39 av hans, den gang, store Johs. Rian-samling ble i oktober 2012 utstilt i Nord-Trøndelag fylkesgalleri i Namsos. Manus underviste i mange år ved Vest-Lofoten videregående skole.
Engelsk 1. divisjon 1908–09
'''Engelsk 1. divisjon 1908–09''' var den 21. sesongen i Football League. Newcastle United ble ligamester for tredje gang.
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1908–09:
Billy Berntsson
Billy Velo Berntsson (født 6. januar 1984 i Hofterup) er en svensk fotballspiller. Berntsson, som er forsvarsspiller, spiller for Qormi i BOV Premier League.
Karriere
Berntsson startet karrieren i Malmö FF som juniorspiller, og gjorde sin profesjonelle debut for klubben i 2002. Berntson spilte etter dette for Herfølge BK, Falkenbergs FF og GIF Sundsvall, før han signerte for skotske Kilmarnock i 2011.
I januar 2012 gikk han til Hammarby IF, hvor han signerte en kontrakt med opsjon på forlenget opphold, men valgte å forlate klubben etter 2013-sesongen.
Berntsson signerte april 2014 en kontrakt på tre måneder med Division 2-klubben FC Rosengård, I juli 2014 signerte han en kontrakt med islandske Valur. Berntsson ble februar 2015 klar for den maltesiske klubben Qormi.
Gymnastikk under Asialekene 1974
Gymnastikk under Asialekene 1974. Gymnastikk var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var første gangen gymnastikk var på programmet under Asialekene og det ble kun konkurrert i turn. Det var totalt fjorten øvelser, åtte for menn og seks for kvinner. Kina ble beste nasjon med åtte gullmedaljer foran Japan med fire.
Boksing under Sommer-OL 1980
Boksing under Sommer-OL 1980 i Moskva. Cuba ble beste nasjon med 6 gullmedaljer.
Hakeldama
Hakeldama (norsk: Blodåkeren) er det arameiske navnet på et sted i Jerusalem som er nært forbundet med Judas Iskariot. Ifølge Bibelen var Hakeldama en åker som Judas kjøpte for belønningen han fikk for å forråde Jesus. Han skal så, på det stedet, ifølge Apostlenes gjerninger, ha falt om, revnet og hans innvoller skal ha veltet ut.
Tradisjonelt stedfestes Blodåkeren til nordhenget av der som i dag er Jabal Dêr Abu Tôr ved Gehinnom (sør for Gamlebyen i Jerusalem), omlag 100 meter sør for swb såkalte første mur. Med det menes av den første av de tre antikke jerusalemittiske bymurer.
Blodåkerern har siden 1500-tallet tilhørt den armenske apostoliske kirke, og ble til inn på 1800-tallet brukt for begraveler av fremmede.
Sageneelva
Sageneelva er ei elv på Hurumlandet i Asker kommune i Viken, og det tredje største vassdraget i kommunen. Elva renner fra Sandungen til utløpet i Sagenebukta i Ytre Oslofjord vest for Tofte, og er regulert ved oppdemming av både Sandungen og Rødbyvannet.
På strekningen mellom Sandungen og Rødbyvannet kalles elva Ustadelva. På gården Ustad nedre sto gamle Hurum mølle. Videre sørover, i Sandungendalen mellom Sandungen og Rødbyvannet, renner elva gjennom et ravinert leirjordslandskap, tildels i et meandrert løp. Ved utløpet i Rødbyvannet er det et mindre deltaområde.
Fra utløpet i Rødbyvannet til utløpet i sjøen renner elva gjennom ei trang bekkekløft. Hele elva ble regulert ved anlegget av Hurum Cellulosefabrikk i 1907, og den gamle turbinledningen fra Sagenedammen øverst i Sagenedalen i dalen nedover mot fabrikken kan fortsatt sees.
Yale University
Yale University er et privat Ivy League-universitet i New Haven i Connecticut. Det ble grunnlagt i 1701 og er USAs tredje eldste institusjon for høyere utdanning. Universitetet tildelte USAs første doktorgrad. Yale inntar andreplass globalt på Times’ liste over verdens beste universiteter, og anses som et av verdens mest prestisjetunge universiteter. Universitetet er det som har utdannet flest studenter som senere har fått tildelt et MacArthur Fellowship, en av de mest prestisjetunge pengepremiene innen akademia. Yale skiller seg ut fra andre forskningsuniversiteter gjennom sitt fokus på bachelorstudenter.
Universitetet, som først lå i Old Saybrook, het opprinnelig Collegiate School, men endret navn i 1718 til ære for Elihu Yale som hadde gitt betydelige gaver til universitetet.
Sammen med Princeton University og Harvard University er Yale en del av 'The Big Three', ofte ansett som de tre mest prestisjetunge skolene i USA. Stanford University og Massachusetts Institute of Technology blir noen ganger inkludert. Disse universitetene konkurrerer om de beste studentene i USA og verden, og er konsekvent de høyest rangerte i landet. Yale og Harvard er blant USAs mest kjente college-rivaler.
Yale College har noe av den beste behovsprøvde finansielle støtten i USA. Studenter blir tatt opp uten hensyn til deres finansielle situasjon, og får 100 % av deres finansielle behov dekket av stipend uten lån. Familier med inntekt under $75 000 får et stipend som dekker den fulle kostnaden av skolepenger, kost, losji, sykeforsikring og andre avgifter. Familier med høyere inntekt betaler proporsjonalt mer. Yale er en av fem skoler som har denne ordningen for både amerikanske borgere og internasjonale studenter. De andre fire er Amherst College, MIT, Harvard og Princeton.
Bibliotekene ved Yale University har 15,2 millioner titler, og er med det USAs nest største private bibliotek, og det største akademiske biblioteket i landet justert for universitetets størrelse.
Yale er organisert i 14 skoler: den originale Yale College, skolen som konfererer universitetets bachelorgrader og er i det filosofiske og fysiske sentrum av universitetet; Yale Graduate School of Arts and Sciences; og 12 profesjonelle skoler (inkludert Yale Law School og Yale School of Medicine). Yale College har 6000 studenter, mens universitetets øvrige 7000 studenter er fordelt på de 13 andre skolene.
Opptak ved Yale College er ekstremt kompetitivt. I 2019 ble kun 2,000 av 37,000 søkere tatt opp ved skolen. Skolen har et svært imponerende student:lærer-forhold på 6:1, den største lærertettheten blant Ivy League-universitetene.
Yales mål er ifølge skolens President Peter Salovey å være det forskningsuniversitetet mest dedikert til sine studenter og læring, blant eliteskolene. Skolen blir ansett som et av de med landets lykkeligste studenter.
Kirinia
Kirinia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Nokså store, brune sommerfugler. Vingene har et litt "urolig" mønster og små øyeflekker.
Luteiniserende hormon
Luteiniserende hormon (LH) er et hormon (gonadotropin) som utskilles fra hypofysens forlapp. Sammen med det andre gonadotropine hormoet follikkelstimulerende hormon (FSH) er det nødvendig for den reproduktive funksjonen.
Hos kvinner utløses eggløsningen av en plutselig stigning i LH-konsentrasjonen. En av virkningsmekanismene til p-piller er at tilførsel av progestin fører til negativ feedback på hypofysen, slik at LH-produksjonen forsvinner, og eggløsningen hemmes. Etter eggløsningen stimuleres det gjenværende gule legeme (corpus luteum) av LH til produksjon av progesteron.
Hos mannen, hvor LH også kalles interstitialcellestimulerende hormon (ICSH), stimulerer det leydigceller i testikkelen til testosteronproduksjon.
Tilførsel av hormonet kan ha prestasjonsfremmende effekt for idrettsutøvere, og står på WADAs liste over forbudte stoffer.
Steinplukkerens vise
«Steinplukkerens vise» er et skillingstrykk av Sverre Nicolaisen (1886–1950). Under navnet Sverre Vegenor skrev han føljetonger og noveller til ukeblader. Han skrev også kriminallitteratur, blant annet Knut Gribb-historier til Detektivmagasinet. Denne visa om Steinplukkeren, sto på trykk i «Arbeidermagasinets Visebok» fra 1929, og er nok skrevet rundt denne tiden. Melodien er en tradisjonell skillingsvisemelodi. Selv om denne visa har en bråkjekk tone, så rommer den også alvor. Første strofe lyder: «Her må jeg sitte på pokksteinshaugen og kløyve gråstein så godt jeg kan, mens kulda biter som sjølve dauen, og tælan gror i meg, arme mann!»
Lappträsk
Lappträsk (finsk: Lapinjärvi) er en kommune i landskapet Nyland i Finland. Kommunen har en befolkning på 2 930 og et areal på 339,31 km². Lappträsk grenser til kommunene Lovisa, Mörskom, Orimattila, Itis og Kouvola.
Lappträsk er en tospråklig kommune med finsk som majoritetsspråk (65,2 %) og svensk som minoritetsspråk (33,8 %).
Lappträsk er en utpreget landbrukskommune. Dessuten er det noe næringsmiddel- og trelastindustri i kommunen.
Rødøy kommunestyre 1968−1971
Rødøy kommunestyre 1968−1971 er en oversikt over representanter i Rødøy kommunestyre etter kommunestyrevalget i 1967.
Det ordinære valget ble avholdt den 25. september 1967. I kjølvannet av 2 skriftlige klager, ble det imidlertid omvalg den 22. november 1967.
Den første skriftlige klagen angikk en syk kvinne som hadde avgitt stemme i sitt hjem ved at lensmannen hadde avhentet denne, og at en tysk kvinnelig statsborger hadde avgitt stemme. Den andre klagen gikk ut på at en velger fikk utlevert en valgkonvolutt, forsvant fra valglokalet, for deretter å komme tilbake.
Omvalget fikk ingen betydning for partienes mandatfordeling, men har ført til at det i offentlige publikasjoner oppstod to avvikende resultater. Statistisk årbok for 1968 gjengir f.eks. resultatene fra det første, forkastede, valget.
Kommunestyrevalget 1967 (omvalget 22. november)
Hans Aakre (Kristelig Folkeparti) ble valgt til ny ordfører, mens Kåre Storeng fra Det norske Arbeiderparti ble valgt til varaordfører på kommunestyrets konstituerende møte den 29. desember 1967.
Kolonne nr 2 i tabellene nedenfor viser representantenes plasser på de respektive valglistene, og de endringer som oppstod etter eventuelle kummuleringer, mens kolonne nr 5 viser antall stemmer de enkelte representanter fikk.
Follikkelstimulerende hormon
Follikkelstimulerende hormon (FSH) er et hormon som dannes og skilles ut fra hypofysens forlapp.
I eggstokkene stimulerer FSH vekst og modning av den Graafske follikkel. Mens follikkelen vokser skiller den ut inhibin som slår av FSH-produksjonen. En av virkningene av p-piller er å hemme hypofysens produksjon av FSH (negativ feedback) ved å tilføre østrogen.
Bare jeg har snus i asken
«Bare jeg har snus i asken» er en revyvise skrevet av Arne Svendsen, til melodi av Ernst Rolf. Første strofe i denne glade sangen lyder følgende: «Her er gutten som kan tumle seg i fjellene, og min tittel det er rallar eller slusk, og mitt paradis er gruben og tunellene, jeg har snus i alle lommer, jeg har hus i hver en busk...»
Sigrid Horne-Rasmussen
Sigrid Horne-Rasmussen eller Sitter Horne-Rasmussen (født 22. september 1915 i Hellerup, død 24. april 1982) var en dansk skuespiller.
Bakgrunn
Sigrid Horne-Rasmussen var datter av Arthur Horne-Rasmussen. Hun fikk husholdningsutdannelse på Vemmetofte kloster og tok avgangseksamen fra husassistentenes fagskole. Hun begynte å spille i Studenterrevyen og Studenternes sommerkomedie «Spexet». Seinere ble hun utdannet ved Det kongelige Teaters elevskole 1934-36 og var skuespiller ved teateret 1937-38.
Karriere
Etter et år på Det Kongelige Teater kom hun til Det Ny Teater 1938-1944, hvor hun ble kjent som Grissi i «Jomfruburet». Deretter arbeidet hun frilans særlig ved medvirkning i revyer og kabareter, hvor hun ble kjent som hele Danmarks «Sitter».
Sigrid Horne-Rasmussen fikk sitt gjennombrudd i Hornbækrevyen 1942 på Hornbæk Badehotel, hvor hun sang «Kammerat med solen». I Hornbækrevyen 1944 på Hotel Marienlyst i Helsingør sang hun «Man sku ha det som Diogenes». Hun sang på Apolloteatret og Dagmarteatret en rekke viser med suksess. I årene 1943 – 1956 medvirket hun i Stig Lommer-revyer på ABC-Teatret. I revyen ABCDecameron i 1952 fremstilte hun Churchill utrolig livaktig. Hun var også forkledd som Lieberkind.
Vladimír Zábrodský
Vladimír Zábrodský (født 7. mars 1923 i Praha, død 20. mars 2020 i Sverige ) var en tsjekkoslovakisk ishockeyspiller som deltok i de olympiske vinterleker i 1948 i St. Moritz.
Zábrodský vant en olympisk sølvmedalje i ishockey under vinter-OL 1948 i St. Moritz. Han var med på det tsjekkoslovakiske laget som kom på andreplass i turneringen, bak Canada
Sigrid Horne-Rasmussen
Karriere
Det er allikevel gjennom filmen hun ble kjent i hele Danmark. Allerede fra midten av 30-tallet var Sigrid Horne-Rasmussen med i en lang rekke populære filmer. Hun fikk sin første rolle i Sol over Danmark (1936) og hennes siste ble I løvens tegn (1976). I 1955 ble hun tildelt en Bodil for sin innsats som moren i Altid Ballade. Et annet høydepunkt oppnådde hun i samspillet med Jørgen Ryg i TV-stykket Syg og munter.
Vladimír Zábrodský
Ishockeyturneringen ble avviklet som en enkeltserie med ni lag, der alle lagene møttes én gang. Både Tsjekkoslovakia og Canada vant sju kamper og spilte én uavgjort. Kampen mellom Tsjekkoslovakia og Canada endte 0-0 og begge lagene fikk 15 poeng. Canada vant serien på bedre målforskjell, +64 mål 69-5 mot Tsjekkoslovakias + 62 mål 80-18.
Sigrid Horne-Rasmussen
Karriere
Sigrid Horne-Rasmussen var gift 4 ganger – først i 1945 med redaktør, senere pressesekretær ved Det kongelige Teater Haagen Hetsch (17. januar 1903 – 24. januar 1971)), senere i 1950 med skuespilleren Dirch Passer (ekteskapet ble oppløst i 1959) og siden med henholdsvis kabaretkunstneren Tony Rodian og med læreren Peter Eisenhardt.
Vladimír Zábrodský
Zábrodský var Tsjekkoslovakias flaggbærer under åpningsseremonien ved vinter-OL i 1948.
Sigrid Horne-Rasmussen
Karriere
Sigrid Horne-Rasmussen er begravet ved Bispebjerg kirkegård i København
Vladimír Zábrodský
I 1965 slo han seg ned i Sverige og var der trener for blant annet Leksand, Rögle og Djurgården.
Hans Sverre Sjøvold
Biografi
Sjøvold har både politiskole, juridisk embetseksamen og mastergrad i ledelse. Han var assisterende politidirektør i perioden 2000–2001, og politimester i Vestfold politidistrikt fra 2001 til 2005. Han var rektor for Politihøgskolen fra 2005 til 2010. Han var ekspedisjonssjef i Justis- og politidepartementets politiavdeling 2010–2012.
Fra 2012 til 2019 var han politimester i Oslo. Han etterfulgte Anstein Gjengedal og ble etterfulgt av Beate Gangås.
Sjøvold ble utnevnt til sjef for Politiets sikkerhetstjeneste i mars 2019, og tiltrådte 1. juni 2019.
Kelly Clarkson
Tidlig liv
Clarkson har to søsken, en storebror og en storesøster; Jason og Alyssa. Farens navn er Steve Clarkson og morens Jeanne Taylor. Da Clarkson fylte seks år separerte foreldrene hennes seg etter et syv år langt ekteskap. Broren flyttet med faren, søsteren flyttet til en tante og Kelly flyttet med moren rundt om i Texas. Etter en stund giftet moren seg på nytt og flyttet til Burleson med Kelly og den nye mannen.
Clarkson ville egentlig bli marinbiolog, men da en lærer på skolen hun gikk på overhørte henne synge, overtalte hun Clarkson til å bli med å synge i skolekoret og deretter til å bli med i musikaler. Da Clarkson var ferdig på skolen i år 2000, bestemte hun seg for å flytte til Hollywood for å se om hun hadde en sjanse som artist. Men det viste seg at hun ikke hadde lykken med seg, og da leiligheten hennes brant ned, reiste Clarkson tilbake til Texas der hun tok forskjellige småjobber.
American Idol
Da TV-programmet American Idol hadde prøveopptak for første sesong i 2002 var det mange av vennene til Clarkson som oppmuntret henne til å prøve seg, og det gjorde hun. Dommerne var imponert over stemmen hennes og sendte henne videre. Clarkson var favoritt blant seerne og fikk over halvparten av stemmene. Da Kelly vant, sang hun sangen «A Moment Like This». Senere spilte hun inn en musikkvideo til sangen og fikk den med på hennes første plate Thankful. CD-en viste seg å bli en stor suksess, og det ble solgt 236 000 eksemplarer den første uka.
World Idol
I desember 2003 var Clarkson i London og deltok i konkurransen World Idol. Hun sang sangen «(You Make Me Feel Like) A Natural Woman» av Aretha Franklin og var favoritt. Hun tapte overraskende for norske Kurt Nilsen.
Etter Idol
Hun har gitt ut flere musikkalbum; Thankful er debutalbumet fra 2003. Oppfølgeren Breakaway, som Avril Lavigne hjalp henne med, ble en suksess og solgte over fem millioner album. 21. oktober 2011 ga hun ut albumet med navn Stronger. Albumet ga henne en Grammy for beste pop-album.
Avføring
Avføring er halvfaste avfallsprodukter fra et dyrs fordøyelseskanal som presses ut av anus (eller kloakkåpning) under defekasjon. Hos mennesker finner defekasjon sted (avhengig av individet og omstendighetene) fra en til to eller tre ganger per dag. Hvis avføringen blir hardere, kan dette føre til langvarig avbrudd i rutinen og det kalles obstipasjon. Den vitenskapelige betegnelsen for avføring er fæces, flertallsformen av det latinske ordet fæx som betyr «slam» eller «bunnfall».
Den særpregede odøren fra avføring skyldes bakterieaktivitet. Bakterier produserer forbindelser slik som indol, skatol og tiol (svovel-inneholdende forbindelser), og i tillegg den uorganiske gassen hydrogensulfid. Dette er de samme forbindelsene som er ansvarlige for odøren til flatulens. Inntak av mat med krydder kan føre til at krydderne forblir ufordøyde og bidrar til avføringens odør. Visse kommersielle produkter finnes som kan redusere avføringslukt.